ท้องป่องเหมือนคนท้อง แต่เมนส์พึ่งมาเมื่อต้นเดือน และก็กินยาคุมปกติ ลองกินยาถ่ายแต่ท้องก็ไม่ยุบ แต่มีอาการเหมือนคนท้องไม่รู้คิดไปเองรึป่าวรู้สึกเหนื่อยง่าย ปัสสาวะบ่อย อยากรู้ว่าเป็นเพราะอะไร?
สวัสดีค่ะ ยาคุมในที่นี้หากหมายถึงยาคุมกำเนิดแบบแผงรายเดือน ที่กินอย่างต่อเนื่องทุกวัน คลาดเคลื่อนวันละไม่เกิน 3 ชั่วโมง และกินต่อเนื่องไปจนครบแผงนั้น โอกาสตั้งครรภ์มีน้อยมากๆ น้อยกว่า 1% ค่ะอาการท้องอืด ปัสสาวะบ่อยดังกล่าวมานั้นไม่ได้จำเพาะเจาะจงต่อการตั้งครรภ์ และมีสาเหตุอื่นๆที่เป็นไปได้หลายอย่างเช่น ท้องอืดจากน้ำหรือลมในช่องท้อง เช่นจากอาหารที่รับประทาน หรือการกินเร็วหรือกินมื้อใหญ่เกินไป หรือการมีลำไส้อักเสบจากการรับประทานอาหารที่ไม่สุกสะอาด การมีกระเพาะปัสสาวะอักเสบ อาจทำให้ปัสสาวะบ่อยและแสบขัด และปวดตึงหน้าท้องได้ค่ะดังนั้นหากมีอาการต่อเนื่อง ควรไปพบแพทย์เพื่อตรวจหน้าท้องร่วมกับตรวจปัสสาวะเพื่อหาสาเหตุที่แน่ชัดต่อไป ถ้าไม่สบายใจอาจแจ้งแพทย์เพื่อตรวจการตั้งครรภ์ดูด้วยได้ หรือซื้อชุดตรวจครรภ์ทางปัสสาวะมาตรวจเองก่อนได้เบื้องต้น ให้ผลบวกได้ 10-14 วันหลังปฏิสนธิ ตอนนี้ควรรับประทานอาหารอ่อนๆย่อยง่าย ลุกเดินเบาๆหลังมื้ออาหาร ดื่มน้ำมากๆ ไม่กลั้นปัสสาวะ